EXOD 2022

Nízke Tatry/Horehronie

Základňa Mýto pod Ďumbierom

Na EXODe som sa zúčastnila po prvý krát. Bolo to na odporúčanie mojich kolegýň, ktoré  s ním už majú bohaté skúsenosti a sú vášnivé turistky. Keďže môj vzťah k prírode a poznávaniu krás Slovenska je silný, usúdila som, že to bude niečo pre mňa. A bolo. Z celého týždňa odchádzam plná dojmov a zážitkov. Pani Šajgalová naplánovala všetko do poslednej bodky. Myslela aj na menej zdatných turistov a mala pripravený plán B.

Vždy po raňajkách bol pripravený autobus, ktorý nás odviezol na ,,miesto činu“.

Je vidieť, že pani vedúca je znalá nielen teoreticky, ale má trasy aj prejdené. Čiže nielen trasa bola primeraná, ale aj časovo sme sa vždy zmestili. Počasie nám prialo. Vystúpili sme na Chopok, Ďumbier, z Čertovice na Lajštroch, a po hrebeni sme postupovali horami, dolami až do Nižnej Boci. Okrem krásnych výhľadov nám príroda ponúkla aj na množstvo sladučkých čučoriedok.

Po prvých dvoch dňoch túr sa dostavovala únava a tak ďalší deň bol plný nenáročného, poznávacieho programu. Autobusom sme navštívili múzeum v Nemeckej, kúpele Brusno, hrad Slovenská Ľupča, kostol v Hronseku a Španiu dolinu. Všetko sú to naše národné poklady a my sme načerpali vedomosti z oblasti kultúry. Pani vedúca má všade dobrých priateľov a známych, takže všetky tieto návštevy boli vybavené aj s odborným výkladom. Takisto veľmi pozitívne hodnotím, že sme nikde nečakali. Všetky vstupy boli vybavené dopredu na určitý čas a všetko nám časovo vychádzalo.

Ďalšie dva dni boli zasa plné aktívnej turistiky. Prešli sme okruh od Zbojskej cez úžasnú Čertovu roklinu, popod obdivuhodný viadukt Čiernohronskej zubačky.

Posledná túra bola z Chopku na Dereše. Takže som z tohto poznávacieho zájazdu odišla nabitá zážitkami, poznatkami a ešte s väčším presvedčením ako doteraz, že je to naše Slovensko krásne.

Určite budem nadšenie a poznatky z tohto podujatia šíriť ďalej medzi kolegami a deťmi na základnej škole, kde pracujem. Pretože keď obsah učiva najprv vidíme a precítime zmyslami, oveľa ľahšie sa nám potom učí teória. Každá krajina je nádherná, je dôležité spoznávať aj cudzinu, ale popri tom by mal každý spoznať hlavne našu rodnú zem.

Ďakujem pani Šajgalovej za to, že nám predstavila tento pekný kúsok Slovenska.  
  
Ivana Jankechová, ZŠ Tematínska, Nové Mesto nad Váhom

Dobrý den,

nedávno jsem se vrátila ze vzdelávacího programu Exodu, konaného v Horehronie - Mýto pod Ďumbierom s úžasnou paní vedoucí, paní Mgr. Ľubomírou Šajgalovou. Již podruhé jsem využila nabídky slovenských Exodů. v loňském roce to byly Vysoké Tatry - Ždiar.

Vždy jsem zažila naprosto nádherný pobyt v krásných místech Slovenska, s příjemnými lidmi, velmi zodpovědnou a výbornou vedoucí základny těchto dvou Exodů, která nám připravila zajímavý program po celý pobyt. Rádi vzpomíname na zážitky, které jsme spolu s dcerou zažily.

Jsem ráda, že stále tato možnost, vzdělávaní a exkurzí existuje. Navíc je ještě výborné, že jsou možné i v dnešní době, výměnné pobyty Exodu mezi ČR a SR. Vím, že je stále těžší tyto pobyty organizovat, ale bylo by škoda, aby zanikly. Kde víc můžeme načerpat nové poznatky, seznámit se se zajímavostmi danného kraje, s historií i současnostní zároveň a posílit své fyzické zdatnosti a zdraví v přírodě.

Budu nadále velkým příznivcem všech základen Exodu na Slovensku i v Čechách. Byla by velká škoda, pokud by tato možnost zanikla.

Přeji všem zainteresovaným osobám hodně zdraví a sil pro další organizaci této úžasné vzdělávací a exkurzní činnosti. Velmi se těším opět příští rok na některý pobyt. Za vše moc děkuji.

S pozdravem Mgr. Marie Miklasová, Olomouc.